ΓΡΑΠΤΗ ΕΡΩΤΗΣΗ E-2632/98

υποβολή: Wolfgang Kreissl-Dörfler (V) προς την Επιτροπή

(1 Σεπτεμβρίου 1998)

Θέμα: Ίδρυμα Ευρώπη - Χιλή

Στην αιτιολόγηση που υπάρχει στη γραμμή του προϋπολογισμού B7-311 αναφέρεται ένα "ίδρυμα Ευρώπη Χιλή", το οποίο έχει στόχο "να προωθήσει τις αμοιβαίες οικονομικές σχέσεις".

Δύναται η Επιτροπή να παράσχει περαιτέρω σχετικές πληροφορίες δηλαδή,

1. Τι στόχους έχει το ίδρυμα αυτό;

2. Ποιοί μετέχουν στο Διοικητικό Συμβούλιό του;

3. Τι κονδύλια έχουν πραγματικά μεταφερθεί σ' αυτό το ίδρυμα;

4. Τι συγκεκριμένα προγράμματα του ιδρύματος έχουν επιχορηγηθεί;

Απάντηση του κ. Marín εξ ονόματος της Επιτροπής

(6 Οκτωβρίου 1998)

1. Το ίδρυμα Eurochile ιδρύθηκε το 1992 με στόχο να προωθήσει την συνάντηση των Χιλιανών επιχειρήσεων με τις ευρωπαϊκές και να ευνοήσει την πρόσβαση των τελευταίων στην αγορά της Χιλής. Το καταστατικό του Eurochile ορίζει στο άρθρο 2 ότι:

"Το ίδρυμα θα έχει σαν στόχο να προωθήσει και να ενισχύσει την οικονομική και βιομηχανική συνεργασία και τη μεταφορά τεχνολογίας μεταξύ της Ευρωπαϊκής Κοινότητας και της Δημοκρατίας της Χιλής, με την καθιέρωση και τη διαχείριση κατευθυντηρίων γραμμών και σχεδίων που θα επιτρέψουν να αυξηθεί η ικανότητα διαχείρισης, καινοτομίας, κατάρτισης του προσωπικού, παραγωγής και εμπορίας των εθνικών επιχειρήσεων.

Ιδιαίτερα, έργο του ιδρύματος είναι ο προσδιορισμός μηχανισμών που θα επιτρέψουν να αυξηθούν οι ανταλλαγές μεταξύ δημοσίων και ιδιωτικών ιδρυμάτων ή οργανισμών και ατόμων των κρατών μελών της Ευρωπαϊκής Κοινότητας και της Χιλής, που αποβλέπουν στην μεγαλύτερη οικονομική, τεχνολογική, εμπορική και κοινωνική συνεργασία, και που, συγχρόνως, επιτρέπουν την ενίσχυση των ενεργειών που πραγματοποιούν τρίτοι με παρόμοιο ή ίδιο στόχο και όλα αυτά βασικά προσανατολισμένα στις ΜΜΕ παραγωγής αγαθών και υπηρεσιών...."

Αφετέρου, το Eurochile καλύπτει επίσης τον ρόλο του "Eurocentro de Cooperaciσn Empresarial" για τη Χιλή.

2. Το 1997, τέθηκε σε εφαρμογή μια διαδικασία αναδιάρθρωσης του Eurochile, με στόχο την απλοποίηση της διοικητικής δομής, τον διορισμό ενός εκτελεστικού διευθυντή και τον καθορισμό ενός ετήσιου σχεδίου δραστηριοτήτων για να εξασφαλιστεί η συνέπεια και η συνέχεια των προτεινόμενων ενεργειών. Σήμερα, το ανώτατο διοικητικό συμβούλιο αποτελείται από έναν πρόεδρο, έναν αντιπρόεδρο (Χιλιανούς) και 12 συμβούλους που αντιπροσωπεύουν τον οικονομικό και δημοσιονομικό κόσμο της Χιλής και της Ευρώπης. Η εντολή τους είναι διάρκειας δύο ετών.

3. Το ίδρυμα διαθέτει ένα μικτό κεφάλαιο (12 εκατ.ecus), ενώ η Κοινότητα συμμετείχε σάυτό κατά το ήμισυ (6 εκατ.ecus). Το ποσό αυτό κατανεμήθηκε σε ίσα μέρη για τρία οικονομικά έτη (1992, 1993 και 1994) και χρηματοδοτήθηκε από το κονδύλιο του προϋπολογισμού B7-5073 σχετικά με την υποστήριξη στους μη κυβερνητικούς οργανισμούς που δρουν στη Χιλή

4. Όσον αφορά τα προγράμματα που διαχειρίζεται το Eurochile και λαμβάνουν κοινοτική βοήθεια, τα οποία χρηματοδοτούνται μέσω του κονδυλίου του προϋπολογισμού B7-311 για την οικονομική συνεργασία με τις χώρες της Λατινικής Αμερικής και της Ασίας, μπορούν να αναφερθούν τα προγράμματα: "Programa Biotecnolσgico Chile/Europa" για ποσό ύψους 912 000 Ecus, το 1995 και το "Programa de formaciσn en el sector tϊrismo (FORMATUR)" για ποσό ύψους 409 000 Ecus, το 1996. Το Eurochile σαν Eurocentro de cooperaciσn empresarial, έλαβε επίσης χρηματοδότηση ύψους 36 000 Ecus, το 1996 και 30 000 Ecus το 1998.